Cercetătorii au stabilit că topirea gheții din Groenlanda și Antarctica a încetinit rotația Pământului. Acest lucru ar putea afecta modul în care măsurăm timpul, potrivit unui studiu publicat în jurnalul Nature.
Cronometrele lumii ar trebui să ia în considerare scăderea unei secunde. Ceasurile ar putea fi nevoite să sară o secundă, numită "secundă intercalată negativă", în jurul anului 2029 pentru a menține ora universală sincronizată cu rotația Pământului, potrivit studiului.
"Se întâmplă lucruri fără precedent", a fost concluzia lui Duncan Agnew, autorul studiului și geofizician la Instituția Scripps de Oceanografie de la Universitatea din California, potrivit Sky News
Dacă nu ar fi fost impactul topirii gheții, schimbarea orei ar fi fost necesară cu trei ani mai devreme, în 2026. În ultimele decenii, Pământul s-a rotit mai repede din cauza schimbărilor în miezul său, dar topirea gheții a redus din viteză.
(sursa: Mediafax)